Ni natančne ločnice. Pri psihološkem svetovanju se osredotočamo predvsem na specifične vsebine in težave, za kar je navadno potrebno eno ali nekaj srečanj. Pri psihoterapiji pa gre za dolgoročnejši proces, ki posamezniku ponudi priložnost za poglobljeno raziskovanje in spreminjanje. Včasih je za rešitev težave in dosego želenih sprememb dovolj nekaj terapevtskih srečanj, največkrat pa je za poglobljeno raziskovanje osebnih konfliktov potrebnih več mesecev. Terapija ponavadi traja tako dolgo, dokler oseba čuti, da potrebuje podporo in spremstvo terapevta. Frekvenca srečanj se sčasoma niža, s tedenskih srečanj preidemo na 14-dnevna, nato na mesečna, dokler se terapevt in klient ne odločita, da lahko terapijo varno končata.